CELEX: 32013R1006
Language: hr
Date: 2013-10-18 00:00:00
Title: Provedbena uredba Komisije (EU) br. 1006/2013 оd 18. listopada 2013. o odobrenju L-cistina kao dodatka hrani za sve životinjske vrste  Tekst značajan za EGP

19.10.2013   
            
            
               HR
            
            
               Službeni list Europske unije
            
            
               L 279/59
            
         PROVEDBENA UREDBA KOMISIJE (EU) br. 1006/2013
   оd 18. listopada 2013.
   o odobrenju L-cistina kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuju se odobravanje dodataka hrani za životinje za korištenje u hranidbi životinja te osnove i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje L-cistina kao dodatka hrani za životinje iz funkcionalne skupine „aminokiseline, njihove soli i analogne tvari”. Uz navedeni zahtjev priloženi su traženi podaci i dokumentacija u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje L-cistina kao dodatka hrani za životinje za sve životinjske vrste i njegovo razvrstavanje u kategoriju dodataka „nutritivni dodaci”.
            
         
               (4)
            
            
               Europska agencija za sigurnost hrane („Agencija”) u svojem je mišljenju od 13. ožujka 2013. (2) zaključila da pod predloženim uvjetima uporabe L-cistin nema negativan utjecaj na zdravlje životinja, ljudi ili okoliš te da se može smatrati da uspješno odgovara na potrebe svih životinjskih vrsta za aminokiselinama koje sadrže sumpor. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjenom te tvari pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti korištenje te tvari kako je definirano u Prilogu ovoj Uredbi.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Proizvod naveden u Prilogu koji pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari” odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dan od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2013; 11(4):3173.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Gornja granica starosti životinje
               
               
                  Najmanja količina
               
               
                  Najveća količina
               
               
                  Ostale odredbe
               
               
                  Datum isteka valjanosti odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija nutritivnih dodataka. Funkcionalna skupina: aminokiseline, njihove soli i analogne tvari
                  
               
            
                  3c391
               
               
                  —
               
               
                  L-cistin
               
               
                  
                               
                           
                           
                              
                                 Sastav dodatka hrani za životinje
                              
                              kristalni prah dobiven hidrolizom prirodnog keratina iz perja peradi s najmanjom dopuštenom količinom L-cistina od 98,5 %
                           
                        
                               
                           
                           
                              
                                 Karakterizacija aktivne tvari
                              
                              kemijski naziv prema IUPAC-u: (2R)-2-amino-3-[(2R)-2-amino-3-hidroksi-3-oksopropil] disulfanil-propanojska kiselina
                              CAS broj: 56-89-3
                              Kemijska formula: C6H12N2O4S2
                              
                           
                        
                               
                           
                           
                              
                                 Metode analize
                                  (1)
                              
                              Za određivanje L-cistina u dodatku hrani za životinje:
                              titrimetrija, Europska farmakopeje (Ph. Eur. 6.0, metoda 01/2008-0998).
                              Za određivanje cistina u premiksima, krmnoj smjesi i krmivima:
                              metoda kromatografije izmjene iona s postkolonskom derivatizacijom i fotometrijskim otkrivanjem: Uredba Komisije (EZ) br. 152/2009 (2) (Prilog III., F).
                           
                        
               
                  Sve životinjske vrste
               
               
                  —
               
               
                  —
               
               
                  —
               
               
                  
                              1.
                           
                           
                              Radi sigurnosti korisnika pri rukovanju treba koristiti zaštitu za dišne organe te zaštitne naočale i rukavice.
                           
                        
                              2.
                           
                           
                              U uputama za uporabu dodatka i premiksa potrebno je navesti:
                              
                                          —
                                       
                                       
                                          Stabilnost pri preradi i uvjete skladištenja.
                                       
                                    
                                          —
                                       
                                       
                                          Dodavanje L-cistina ovisi o potrebama ciljnih životinja za aminokiselinama koje sadrže sumpor i razini ostalih aminokiselina koje sadrže sumpor u dnevnom obroku.
                                       
                                    
                        
               
                  8. studenoga 2023.
               
            
         (1)  Podaci o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  SL L 54, 26.2.2009., str. 1.